Gedagte vir die dag: Draai terug na HomFoto: geralt/pixabay.com Ons het almal gesondig. Ons almal het God beroof van die eer wat Hom toekom. Maar nou spreek God ons in sy genade vry op grond van die verlossing wat Christus Jesus vir ons verkry het – en dit sonder enige verdienste van ons kant. (Romeine 3:23-24) Dit gebeur van tyd tot tyd met ons almal. Jy kom skielik agter jy is verder van God af as wat jy moet wees, en jy raak bekommerd. Afvalligheid begin met ’n eenvoudige ding soos verwaarlosing of terugval in ’n slegte gewoonte. Slegs wanneer jy besef wat jy gedoen het, kan jy dit voor God bely, en net deur belydenis van jou sonde kan jy vergifnis ontvang. Dan begin die proses van herstel in jou verhouding met God. God belowe dat wanneer jy tyd neem en ernstig probeer om werklik na Hom te luister, Hy jou sal wys waar jy gestruikel het en jou terugbring na Hom toe. Is jy verder van God af as wat jy wil wees?